cyanic-selkie/wikianc huggingface dataset:
Operation Teapot
TURK
TURK var en prøvesprengning for UCRL av en primærladning for XW-27 klasse «D» (lettvekts) termonukleært stridshode. Bomben som gikk under navnet LINDA, var en fullskalamodell av XW-27 strålingskasse, og var 77,5 x 156 cm og veide 1 054 kg. TURK var designet ved Lawrence Livermore National Laboratory under ledelse av Edward Teller, «hydrogenbombens far». Den forventede sprengkraften var 45 kilotonn. Soppskyen steg til en høyde av 12 250 meters høyde. TURK var den kraftigste sprengningen i Operation Teapot, med en sprengkraft på omtrent det dobbelte av bombene over Hiroshima og Nagasaki. Det var også den første prøvesprengningen med forventet sprengkraft over 20 kilotonn som ikke ble sluppet fra fly.
HORNET
HORNET var en test av et XW-30 kjernefysisk luftforsvars-stridshode med fisjonsforsterker av deuterium/tritium. Den hadde en ZIPPER ekstern nøytronkilde, og hele bomben veide 227 kg. Det kjernefysiske sprengsystemet veide 209 kg. Maksimum forventet sprengkraft var 10 kilotonn.
BEE
BEE var et XW-25 luftforsvars-stridshode med deuterium/tritium fisjonsforsterker. Det brukte en ekstern nøytronkilde av typen ZIPPER. Selve sprenglegemet var kuleformet med en diameter på 43 cm og en vekt på 59 kg. Det var den minste og letteste bomben som var detonert hittil. Maksimum forventet sprengkraft var 20 kilotonn, mens den virkelige sprengkraften ble beregnet til 8 kilotonn. Soppskyen steg til 10 800 meters høyde.
Ved prøvesprengningen av BEE deltok den største kontingenten av militært personell i øvelse Desert Rock VI. 300 offiserer og 1 950 vernepliktige fra 1. marinedivisjon og 3. Air Wing deltok i øvelsen som skulle prøve ut teknikker og taktikker i en stridssituasjon der det var brukt taktiske atomvåpen.
ESS
ESS (Effects Sub-Surface) var den sjette prøvesprengningen som brukte Ranger Able-designen med 235U-kjerne i en Mk-6 bombekropp. Dette var den eneste underjordiske prøvesprengningen i Operation Teapot. Hensikten med testen var å undersøke kraterdannelsen ved bruk av ADM-våpen (Atomic Demolition Munition). Bomben veide 3 630 kg og var plassert i en 21,3 m dyp sjakt (slik at senteret på bomben lå på omtrent 20 meters dybde). Sjakten var kledd med korrugert stål og sandsekker og jord ble fylt oppå ladningen. Resultatet var et krater med diameter på 92 meter og dybde på 39 meter.
HADR
HADR (High Altitude Dry-Run) var ikke kjernefysisk, men et øvingsslipp av det som skulle bli prøvesprengningen HA.
WASP PRIME
WASP PRIME var en gjentagelse av WASP, men med en mer effektiv kjerne som var utviklet med tanke på bruk i våpen. Bomben ble sluppet fra et B-36 bombefly og detonerte i en høyde av 225 meter. Det kjernefysiske systemet var en kule med 43 cm i diameter, og en vekt på 57 kg. Sprengkraften var 3 kilotonn, omtrent som forventet. WASP PRIME ble detonert 5 timer og 5 minutter etter APPLE 1, og det var første gang i USAs historie at 2 kjernefysiske ladninger ble detonert på samme dag.
HA
HA (High-Altitude – norsk: stor høyde) var en test av et stridshode for luft-til-luft missil. Det kjernefysiske systemet var likt WASP PRIME-ladningen, og var plassert i en Mk-5 ballistisk bombekropp som veide 492 kg. HA ble sluppet fra et B-36H bombefly, og på grunn av den store detonasjonshøyden (11 160 moh) ble bomben bremset av en fallskjerm for at flyet skulle få tid til å komme seg unna. Dette var den eneste gangen et våpen i fallskjerm ble detonert over Nevada Test Site.
POST
POST var en test av UCRLs andre linjære implosjonssystem Cleo II. Det var 87 cm langt og veide 146 kilo. Det brukte en ekstern nøytron-kilde, og sprengladningen som skjøt kjernen til overkritisk masse var Cyclotol 75/25.
MET
MET (Military Effects Test) var en komposittladning med 233U og plutonium. Dette var USAs første prøvesprengning med isotopen 233U (eller uran-233). Det kuleformede implosjonssystemet som hadde en diameter på 76 cm og veide 363 kg, ble plassert i en Mk 7 HE bombekropp.
Formålet med MET var, som navnet antyder, å teste militære virkninger av en kjernefysisk detonasjon. Forsvarsdepartementet spesifiserte derfor en bombe med sprengkraft som måtte være kjent med en nøyaktighet innenfor +/- 10%. Designet fra Buster-Jangle Easy – prøvesprengningen ble valgt, siden denne hadde gitt 31 kilotonn sprengkraft med 235U/plutonium-kjerne. Forskergruppen fra LASL bestemte seg imidlertid for å utføre en våpendesign-test, og erstattet 235U-kjernen med den uprøvde 233U-kjernen uten at personellet ansvarlig for målingene ble informert. Forventet sprengkraft var 33 kilotonn, mens den virkelige sprengkraften bare var 22 kilotonn, 33% lavere enn spesifisert. Dette svekket verdien av målingsdataene fra sprengningen.
APPLE 2
APPLE 2 var en gjentagelse av APPLE 1 (som hadde hatt utilstrekkelig sprengkraft). Modifikasjoner i implosjonssystemet var gjort, og forventet sprengkraft var i likhet med APPLE 1 40 kilotonn. Den virkelige sprengkraften var bare 29 kilotonn.
ZUCCHINI
ZUCCHINI var den tredje testen med et klasse D (lettvekts) termonukleært primær/sekundær-system. Den hadde en lett bombekropp, antagelig aluminium, kledd med et tungt grunnstoff (som bly eller uran) som stoppet røntgenstråling. Bomben var 102 cm i diameter, var 204 cm lang og veide 1 327 kg. Forventet sprengkraft var 40 kilotonn, mens virkelig sprengkraft var 28 kilotonn.
Berit Heir Bunkan
Berit Heir Bunkan (født 17. juli 1929) er en norsk fysioterapeut og psykolog. Hun er professor emeritus ved OsloMet.
Bunkan fullførte utdanning som fysioterapeut (sykegymnast) i 1949, tok artium ved Haagaas Artiumskursus i 1955, ble magister i psykologi i 1977 og ble godkjent psykolog i 1982. I 2003 avla hun dr.philos.-graden ved Medisinsk fakultet, Universitetet i Oslo. Hun har vært førsteamanuensis og seniorforsker ved Høgskolen i Oslo. I sitt virke har Bunkan særlig arbeidet med psykomotorisk fysioterapi. Bunkan regnes som den som har utarbeidet det praktiske og teoretiske grunnlag for metoden og kroppsundersøkelse i psykomotorisk fysioterapi. Hun skrev den første læreboken i dette fagområdet og er også forfatter av en rekke andre faglige arbeider innen fysioterapi.
Kongen utnevnte i 2005 Bunkan til ridder av 1. klasse av St. Olavs Orden «for hennes banebrytende innsats innen fysioterapifaget».
Kultur i Mosjøen
Kultur i Mosjøen omfatter blant annet musikk, kunst og litteratur. Mosjøen har et bredt kulturliv, særlig innenfor kunsthåndverk og musikk. I byen arrangeres blant annet Toppen Internasjonale Sommermusikkskole. Helgeland Sinfonietta og distriktsmusikerne i Vefsn-ensemblet er viktige pådrivere. Flere landskjente kulturpersoner er fra byen, blant andre komponisten David Monrad Johansen, malerbrødrene Thorolf og Othar Holmboe og forfatteren Andreas Haukland.
Musikk
Distriktsmusikerne i Vefsn-ensemblet, samt ansatte ved Musikklinja ved Mosjøen videregående skole, er viktige pådrivere innenfor musikklivet. Hver sommer arrangeres også Toppen Internasjonale Sommermusikkskole av Vefsn Unge Strykere, som på kort tid er vokst til å bli et ledende sommersymfonikurs for unge musikere fra hele landet.
Dorfchemnitz
Dorfchemnitz er en skogslandsby (Waldhufendorf) og en landkommune (Gemeinde) i Osterzgebirge i Landkreis Mittelsachsen i Direktionsbezirk Chemnitz i Fristaten Sachsen, Tyskland. Kommunen befinner seg i Osterzgebirge 2 km vest for Freiberger Mulde ved Chemnitzbach, 18 km sør for Freiberg, 8 km sørvest for Frauenstein, 6 km nord for Sayda og 14 km nordøst for Olbernhau. Dorfchemnitz er en del av forvaltningsfellesskapet Sayda og har 1 707 innbyggere (31. desember 2009).
Kultur i Mosjøen
Musikk
Familien Wika er pådrivere for og utøvere i musikklivet.
Dorfchemnitz
Dorfchemnitz var en kommune i Kreis Brand-Erbisdorf fra 1952 til 1990. Fra 1990 frem til 1. august 1994 var den innlemmet i Landkreis Brand-Erbisdorf, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen.
Kultur i Mosjøen
Musikk
Komponisten David Monrad Johansen (1888–1974) var tilknyttet byen.
Kristendemokratisk Ungdom i Norden
Kristendemokratisk Ungdom i Norden (KDUN) er et samarbeidsorgan for de kristendemokratiske ungdomsorganisasjonene i Norden. Paraplyorganisasjonen ble etablert i 1970. Dagens medlemsorganisasjoner er Kristelig Folkepartis Ungdom (Norge), Kristdemokratiska ungdomsförbundet (Sverige), Kristillisdemokraattiset Nuoret (Finland) og Ung fyri Miðflokkin (Færøyene).
KDUN er en av seks paraplyorganisasjoner i Ungdommens Nordiske Råd. Organisasjonen samarbeider med Det europeiske folkepartis ungdom.
Kultur i Mosjøen
Litteratur
Forfatteren Andreas Haukland (1873–1933) var tilknyttet byen.
Kunst
Mosjøen ved Vefsn kommune er med i samarbeidet Skulpturlandskap Nordland, og Mosjøens bidrag er kunstverket Tre Éldar, som står i Elveparken.
Malerbrødrene Thorolf Holmboe (1866–1935) og Othar Holmboe (1868–1928) var tilknyttet byen
Kunsthåndverk
Mosjøen har en rekke små verksteder som fremstiller kunsthåndverk, blant annet glass, sebe og malerier. Mange av disse ligger i Sjøgata.
Tiendebytte
Tiendebytte har dype historiske røtter tilbake til tiden da folk samlet seg på marked for blant annet å bytte varer, å betale tiende tyil kirken og å komme sammen i festlige lag.
Lydiadagen
I samspill mellom kultur og næringsliv arrangeres hvert år Lydiadagen.no, som er et lokalt forankret samarbeidsarrangement med blant annet kjente foredragsholdere. Arrangementet har fått sitt navn etter kioskinnehaveren og den kjente bykvinnen Lydia Olsrud, som opp til høy alder alene drev sin kiosk i Strandgata.
Galleria Kunstfestival
Galleria Kunstfestival er et nytt arrangement hvor såkalte amatørkunstnere stiller ut kunst både utendørs og i husene i Sjøgata.
Kulturverkstedet
Kulturverkstedet er et kulturelt samlingssted. Det holdes ofte konserter og lunsjkonserter.
Oupeye
Oupeye er en kommune i provinsen Liège i Belgia. Kommunen består av sju delkommuner: Oupeye, Hermée, Hermalle-sous-Argenteau, Heure-le-Romain, Houtain-Saint-Siméon, Vivegnis og Haccourt.
William Craig
William Craig (født 1855 i Skottland, død 3. september 1902 i Massachusetts, USA) var den første agenten i USAs Secret Service som ble drept i tjenesten.
Henning von Zernichow
Henning von Zernichow (1917–2015) var en norsk arkitekt og medlem av Den Norske Frimurerorden. Han startet firmaet Ullring og Zernichow, og var ansvarlig arkitekt for en rekke større bygg i Norge, bl.a. kjøpmannsgården Jacobs på Holtet i Oslo, Årdal og Sundal Verk, Greåker Cellulose, Standard Telefon og Kabelfabrik, Statens Teknologiske Institutt, Ullersmo fengsel og Staur Gård i Stange. Han var også arktitekten bak Hurdalsjøen Hotell.
William Craig
Han tjenestegjorde tolv år i det britiske militæret og fikk avskjed i nåde, før han emigrerte til Chicago South Side da han var fylt 38 år. Han sluttet seg til Secret Service i 1900, og døde på jobb to år senere.
Etter mordet på president William McKinley, hadde Secret Service i oppgave å beskytte presidenter. Craig ble drept den 3. september 1902 da han beskyttet president Theodore Roosevelt i Pittsfield i Massachusetts. Presidenten fikk bare overfladiske kutt og blåmerker. Craig ble gravlagt i Oak Woods Cemetery i Chicago den 7. september 1902.
NM i judo 1973
NM i judo 1973 ble arrangert i Turnhallen i Oslo 24.–25. mars.
Kongepokalen ble vunnet av Petter Lind.
Cha siu baau
Cha siu baau (tradisjonell kinesisk: 叉燒包, forenklet kinesisk: 叉烧包, pinyin: Chā(r)shāo bāo, jyutping: caa1siu1 baau1) er en deigsmårett, en form for dim sum, innen det kantonesiske kjøkken. Det dreier seg om melboller (som baozi) fylt med barbequestekt svinekjøtt - barbecuekrydret cha siu-kjøtt. De selges på dimsumrestauranter eller noen ganger rett fra bakeriene.
Det finnes to grunnvarianter av cha siu baau: dampkokte og ovnsbakte. En dampkokt cha siu baau har en hvit utside, mens den ovnsbakte er gyllenbrun og glasert.
Selv om den kantonesiske cha siu baau er visuelt lik andre typer av dampkokte baozi så er deigen av en cha siu baau unik ettersom man benytter både gjær og bakepulver som gjæringsmiddel. Denne mikstur av gjæringsmidler fører til at deigen blir myk og puffete.
Foruten svinekjøttfyll kan også tilføyes østerssaus, shaoxingvin, soya og sukker.
Microcrepis
Microcrepis er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) billene lever av å spise blad på næringsplanten.
Utbredelse
Slekten er utbredt i Nepal og Sikkim.
Wolfgang Brinkmann
Wolfgang Brinkmann (født 23. mai 1950), tysk rytter som deltok i de olympiske leker 1988 i Seoul. Brinkmann ble olympisk mester i hestesport under Sommer-OL 1988 i Seoul. Med hesten «Pedro» var han med og vant lagkonkurransen i sprangridning foran USA og Frankrike. De andre på laget var Ludger Beerbaum på «The Freak», Dirk Hafemeister på «Orchidee» og Franke Sloothaak på «Walzerkönig».
Ariovistus
Ariovistus (født og død ca. første århundret f.kr.) var lederen til sveberne og den germanske alliansen alamannerne, erklært konge av det romerske senatet og også av Julius Cæsar beskrevet som «rex Germanorum» («Kongen av germanerne»). Det er derimot ingenting som tyder på at germanerne selv anså Ariovistus som en konge, siden disse hadde egne skikker for hva som måtte til for at noen skulle bli betraktet som en leder. Uansett var han utvilsomt en betydelig lederskikkelse, da han krysset Rhinen til Gallia med ca. 120 000 germanske krigere (som også inkluderte deres kvinner og barn). Der gikk han til krig mot de pro-romerske haeduerne, med assistanse fra arvernerne og sequanerne. Germanerne slo seg ned i et stort antall i Alsace og gjorde krav på en tredjedel av Gallia. Dette falt ikke i god jord hos Cæsar, og i 58 f.kr. kjempet Ariovistus og hans allierte mot seks romerske legioner ledet av Cæsar i slaget ved Vosges, der han ble nedkjempet og germanerne ble drevet tilbake over Rhinen, elven som markerte grensen mellom Gallia og Germania.
Bodøsjøen skole
Bodøsjøen skole er en offentlig barne- og ungdomsskole i Bodø med ca 380 elever og 50 ansatte. Skolen dekker, som navnet sier, Bodøsjøen bydel, i kort avstand fra naturområder som skog, fjell og hav. I tillegg ligger flotte læringsarenaer som Bodin kirke, Galleri Bodøgaard, Norsk luftfartsmuseum, Nordland kultursenter og Salten friluftsmuseum kun en kort vei unna. .
Skolen har enheter der elever fra flere årstrinn er samlet. Området skolen ligger i har maritime navn, og dette finner du også igjen i skolen. Enhetene er kalt opp etter lokale båter: Jekta (1. og 2. trinn), Sjarken (3. og 4. trinn), Færingen og Jolla (5. -7. trinn) Fembøringen og Åttringen (8.-10. trinn). Bodøsjøen skole åpnet i 2004, med 1.-7. trinn, og siste byggetrinn åpnet høsten 2010. Da fikk skolen ungdomstrinn også. Skolens uteområde er stort og variert, med aktiviteter for store og små.
Singapores Grand Prix 2014
Singapores Grand Prix 2014 (offisielt navn: 2014 Formula 1 Singapore Airlines Singapore Grand Prix) var et Formel 1-løp som ble arrangert på Marina Bay Street Circuit i Singapore 21. september 2014. Det var det fjortende løpet i Formel 1-sesongen 2014, og syvende gang Singapores Grand Prix ble arrangert i Formel 1-sammenheng. Løpet ble vunnet av Lewis Hamilton i Mercedes, mens Red Bull-førerne Sebastian Vettel og Daniel Ricciardo tok henholdsvis andre og tredjeplass. Med denne seieren overtok Hamilton ledelsen i førermesterskapet fra sin teamkollega Nico Rosberg, som måtte bryte løpet på grunn av tekniske problemer.
Løpet
Noter til tabellene:
Stillingen i mesterskapene etter løpet
Førermesterskapet
Konstruktørmesterskapet
Bond of manrent
Bond of manrent var i skotsk lov en avtale i hvilken en person for a få beskyttelse fra en mektig herre band sig selv til denne: In manrent and in service to be leil and trew man and servant «I manrent og i tjeneste for å være lojal og sann mann og tjener».
Bond of manrent var vanlige under middelaldern og den tidlig moderne tid. Når en klan var for liten eller for svak for at stå alene styrkte den sig gjennom at inngå ett avtale om Manrent med vennlige naboer. Gjennom avtalen forband sig partene å hjelpe hverandre mot angrep eller inngrep fra gjensidige fiender. Slike avtaler ble også inngået mellom svake og sterke slektsgrupper, der den svakere gruppen forband sig at bli en sept i den sterkere gruppens klan. Ved disse avtalene ville den svake slekt ofte overta den sterkere klans navn. En person i høylandet kunne derfor ha to etternavn. Et som angav den overordnete klan og et, buin slonne, som var det genealogiske etternavn antatt etter den opprinnelige stamfar. Bond of manrent var også inngået da det opprinnelige forholdet mellom en overordnet og en underordnet basert på sedvane eller skikk hadde blitt svekket og trengte styrking.
Microcriodes
Microcriodes er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Store, brunlige trebukker med lange antenner, hos hannen omtrent dobbelt så lange som kroppen. Kroppsformen er sylindrisk, pronotum har en kraftig pigg på sidene. Dekkvingene er litt avsmalnende bakover, med rettvinklede "skuldre", brune med hvite eller gulhvite flekker.
Utbredelse
Artene er bare kjent fra Sikkim og Tibet.
Albrekt Fredrik av Preussen
Albrekt Fredrik (1553-1618) var konge av Preussen fra 1568 til sin død i 1618. Han var sønn av Albrecht av Preussen og Anna Maria av Brunswick-Calenberg-Göttingen. Han var av slekten Hohenzollern.
Michael Mmoh
Michael Mmoh (født 10. januar 1998 i Riyadh) er en saudisk-født amerikansk profesjonell tennisspiller. Han er av irsk og nigeriansk opphav.
Han har nådd 3. runde i Grand Slam-sammenheng ved tre anledninger, i French Open og US Open.
American McGee’s Alice
American McGee's Alice er et spill der du tar rollen som Alice i en forskrudd versjon av Alice i eventyrland. Den har mye til felles med Alice i eventyrland, blant annet personene og dyrene. Det som er ulikt i American McGee sin versjon er at du starter annerledes, har våpen, skumlere tilværelser og har mye, mye mer blod. Det er en del mørkere versjon av Alice i eventyrland.
American McGees Alice er et tredjepersons action-videospill med psykologiske horror-elementer utgitt for PC 6. oktober i 2000. Spillet, som er utviklet av Rogue Entertainment og utgitt av Electronic Arts, er en uautorisert oppfølger til Lewis Carrolls Alice romaner. Det ble laget av American McGee og har musikk komponert av Chris Vrenna.
Spillet er basert på id Tech 3-engine som først ble brukt i spillet Quake III Arena. En PlayStation 2 versjon var i utvikling, men den ble kansellert. En oppfølger, Alice: Madness Returns, ble utgitt den 14. juni 2011. Nedlastbare versjoner av spillet ble gjort tilgjengelig for PlayStation 3 og Xbox 360 for å falle sammen med oppfølgerens utgivelse som en gratis nedlasting med splitter nye kopier.
Flere år etter «Alice i Eventyrland» og «Through the Looking-Glass», er spillet en eldre, mer kynisk og makaber versjon av Alice. Fra 22. juli 2010, har American McGee's Alice solgt over 1,5 millioner eksemplarer.
Mottagelse
Spillet ble sluppet ut 5. desember 2000 og fikk da mye ros for det visuelle, grafikken i spillet var generelt bedre enn i andre spill for tiden.
Commodity Futures Trading Commission
Commodity Futures Trading Commission (CFTC) er en amerikansk føderal etat med ansvar for regulering av handel med terminkontrakter og opsjoner. Etaten ble opprettet 15. april 1975 og avløste Commodity Exchange Authority.
Sindre Ekrheim
Sindre Ekrheim (født 3. juli 1967) er en norsk forfatter fra Stavanger. Han debuterte i 2010 med diktsamlingen Sjøen hugsar ingen barndom.
Commodity Futures Trading Commission
CFTC ledes av fem kommissærer som utnevnes av USAs president med Senatets godkjennelse. Presidenten utpeker én av kommissærene til formann.
Sindre Ekrheim
Ekrheim bor i Bergen og er bokanmelder i Bergens Tidende.
Orkla bru
Orkla bru er en 84 meter lang steinhvelvsbru på Dovrebanen ved km 452,27. Brua krysser Orkla i Rennebu kommune i Trøndelag. Brua ble bygget i perioden fra 1911 til 1916 og ble åpnet i 1921. Hovedspennet er på 60 meter, det lengste for en steinhvelvbro i Norge.
Alex Bolt
Alex Bolt (født 5. januar 1993) er en australsk profesjonell tennisspiller.
Hans beste resultat en Grand Slam-turnering er en 3. runde fra Australian Open.
Letzuella
Letzuella er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) billene lever av å spise blad på næringsplanten.
Utbredelse
Slekten er utbredt i Nepal og det sørlige Kina (Yunnan, Guizhou).
Pathfinder Force
Pathfinder Force var en enhet i RAF Bomber Command med oppgave å forbedre treffsikkerheten på bombeslippene over fiendtlige mål.
Pathfinder Force ble formelt opprettet 15. august 1942. 13. januar året etter ble enheten omdøpt til No. 8 (Pathfinder) Group, men organisasjonen forble den samme.
En tjenesteperiode i PFF besto av 45 tokt, i motsetning til resten av Bomber Command, der luftpersonellet gjennomførte 30 tokt før de ble sendt på en hvileperiode.
Skvadroner i Pathfinder Force
Ved opprettelsen besto PFF av fem skvadroner, en fra hver av Bomber Commands grupper. De fem var 7 Squadron fra 3 Group, 35 Squadron fra 4 Group, 83 Squadron fra 5 Group, 156 Squadron fra 1 Group. I tillegg kom 109 Squadron fra Wireless Intelligence Development Unit. Ved krigens slutt hadde antallet skvadroner økt til nitten. I løpet av krigen gjennomførte flyene til Pathfinder Force 51 053 tokt mot 3 440 mål, med tap av 675 fly og 3 700 flypersonell.
Lesneana
Levevis
Både larvene og de voksne (imago) billene lever av å spise blad på næringsplanten.
Utbredelse
Arten er utbredt i det sørlige Kina (Yunnan).
Hunstad ungdomsskole
Hunstad ungdomsskole er en offentlig ungdomsskole i bydel Hunstad i Bodø. Skolen er Bodøs største ungdomsskole med 392 elever og 66 ansatte. I samme bygg ligger Hunstad kultursenter Kultursenteret er et fritidstilbud for ungdom hvor målgruppen er ungdom fra 13-18 år, og er ikke en del av Hunstad ungdomsskole. Skolen er også forbundet med Hunstad kirke, der vigslingsdatoen er 20. oktober 2013. Elevene på Hunstad ungdomsskole kommer fra Hunstad B, Mørkvedmarka og Støver, som alle tre er rene barneskoler.
Eppendorf
Eppendorf er en landkommune (Gemeinde) i Osterzgebirge i Landkreis Mittelsachsen i Direktionsbezirk Chemnitz i Fristaten Sachsen. Kommunen består av Eppendorf og de to tidligere kommunene Kleinhartmannsdorf (innlemmet 1. oktober 1995) og Großwaltersdorf (innlemmet 1. oktober 1998). Eppendorf har 4 599 innbyggere (31. desember 2009).
Eppendorf var en kommune i Kreis Flöha fra 1952 til 1990. Fra 1990 frem til 1. august 1994 var den innlemmet i Landkreis Flöha, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen.
Gwangju Mudeung stadion
Gwangju Mudeung stadion er en sportsarena beliggende i Gwangju i Sør-Korea, som for det meste blir brukt som arena for fotball. Arenaen ble brukt som en av fotballstadionene under fotballturneringen under Sommer-OL 1988.
Daejeon Hanbat stadion
Daejeon Hanbat stadion er en sportsarena beliggende i Daejeon i Sør-Korea, som for det meste blir brukt som arena for fotball og baseball. Arenaen har både en innendørs hall og et utendørs stadion. Arenaen ble brukt som et av fotballstadionene under fotballturneringen under Sommer-OL 1988.
Liv etter OL
Etter OL er stadionet blitt brukt som hjemmebane til fotballklubben Daejeon Citizens frem til 2001 da laget flyttet til Daejeon World Cup Stadium.
Dartmouth
Dartmouth er en by i Bristol County i delstaten Massachusetts i USA.
Byen ble grunnlagt i 1664, og hadde en befolkning på 34 032 i 2010. University of Massachusetts har en universitetscampus i Dartmouth.
Østkaribisk mesterskap i friidrett 2017
Østkaribisk mesterskap i friidrett 2017 (3rd OECS Track and Field Championships) ble arrangert 1. og 2. juli 2017 på Grenada National Stadium i St. George's på Grenada.
Alojz Tkáč
Alojz Tkáč (født 2. mars 1934 i Ohradzany i Tsjekkoslovakia, død 23. mai 2023 i Košice i Slovakia) var en slovakisk katolsk geistlig og erkebiskop av Košice.
Bakgrunn
Alojz Tkáčs far var ordfører. Som barn ønsket han bestemt å bli prest. I 1953 ble han uteksaminert fra gymnasiet, og søkte umiddelbart til presteseminaret i Bratislava). Han til slitt ble tatt opp da han søkte for fjerde gang i 1956. Han fikk statsgodkjenning for presteordinasjon i 1961.
Prest
Alojz Tkáč ble presteviet av biskop Ambróz Lazík (apostolisk administrator av Trnava) den 25. juni 1961 for bispedømmet Košice.
Etter den obligatoriske militærtjenesten i Tsjekkoslovakia, arbeidet Tkáč i bispedømmets Košices arkiver.
Den 23.oktober 1974 kritiserte Tkáč kirkens kår på et internt møte. Det er ikke kjent hvordan denne hans tale kom til utlandet, men den ble lest opp på Vatikanradioen og Radio Free Europe, og også kjent gjennom andre medier i Vesten. På grunn av dette ble Tkáč avhørt fire ganger i mange timer. Som et resultat ble han utestengt fra pastoral virksomhet. Dette forbudet var gyldig fra 29. november 1975. Etter syv år vendte han tilbake til pastoratet som administrator av sognet i Červenica.
Det kommunistiske regime straffet Tkáč ved å trekke tilbake hans statlige prekentillatelse. Som en følge av dette tjente Tkáč til livets opphold som trikkefører og tømmerhugger.
I 1983 kom det til en forbigående forbedring av forholdet mellom kirken og regimet, og da fikk Tkáč tilbake sin tillatelse til prestelig virke, og han ble da utnevnt til menigheten i landsbyen Červenica.
Biskop, så erkebiskop, av Košice
Pave Johannes Paul II utnevnte ham den 14. februar 1990 til biskop av Košice. Bispestolen i Košice hadde stått vakant siden biskop Jozef Čársky døde i 1962, grunnet at kommunistregimet forhindret at noen ny biskop ble utnevnt. Alojz Tkáč ble bispeviet av kardinalprefekten for kongregasjonen for folkenes evangelisering, erkebiskop Jozef Tomko, den 17. mars samme år; medkonsekratorer var Ján Sokol, erkebiskop av Trnava, og Ján Chryzostom Korec S.J., biskop av Nitra.
Da Košice ble elevert fra bispedømme til erkebispedømme den 31. mars 1995, ble han utnevnt til erkebiskop av Košice. Som erkebiskop åpnet han et nytt hus for prester i Veľký Šariš, og renoverte presteseminaret i Košice, etablerte nye menigheter, og forstod byggingen at 80 nye kirker. Han var også instrumentell for etableringen av et karmelitt kloster i Sídlisko KVP.
Tkáč donerte blod mer enn hundre ganger. Han støttet finansielt utdannelsen av barn i Asia og Afrika.
NM i judo 1974
NM i judo 1974 ble arrangert i Kristiansand 23.–24. mars.
Kongepokalen ble vunnet av Per Steinar Ottestad.
Alojz Tkáč
Biskop, så erkebiskop, av Košice
Den 4. juni 2010 innvilget pave Benedikt XVI hans aldersmotiverte avskjedssøknad. Han ble etterfulgt som erkebiskop av Bernard Bober.
Episkopalgenealogi
Hans episkopalgenealogi er:
Parapriona
Utseende
En stor, kanelbrun trebukk med lange antenner. Arten kjennes lett på at dekkvingene, bortsett fra ytterkanten, er snøhvite. Det er også en hvit stripe langs kroppen på undersiden.
Utbredelse
Slekten er utbredt i Sørøst-Asia (Borneo).
Agathokles
Agathokles (født 361 f.Kr., død 289 f.Kr.) var tyrann i Syrakus i perioden 317 til 289 f.Kr. og konge av Sicilia fra 304 til 289 f.Kr..
Agathokles ble landsforvist etter å ha forsøkt å styrkte oligarkiet i Syrakus, men vendte tilbake sammen med en armé. Etter å ha fordrevet og myrdet ca. 10,000 borgere ble han byens tyrann.
Han førte en langvarig krig mot Karthago som han tapte. Etter å ha inngått fred med Kartago etablerte Agathokles seg som konge av Sicilia.
Ved sin død gjeninnførte han demokratiet i stedet for å la en av sine sønner overta makten.
Neupré
Neupré er en kommune i provinsen Liège i Belgia. Kommunen består av fire delkommuner: Éhein, Rotheux-Rimière, Neuville-en-Condroz og Plainevaux. Kommunens navn er en sammensettning av den første bokstaven i hver av delkommunene den består av. Neupré er kjent for Roche aux Faucons, («Falkeklippen») som gir utsikt over Ourthedalen.
Liste over norske dekorasjoner i rekkefølgen av 1960
Liste over norske dekorasjoner i rekkefølgen av 1960 er en oversikt over den innbyrdes rangering av norske ordener og medaljer slik den framkommer i Statskalenderen for året 1960. Dette var første gang en slik samlet oversikt ble offentliggjort.
Norske dekorasjoner i rekkefølgen av 1960
Listen fra 1960 har som nummer 18 kong Haakon VIIs jubileumsmedalje, men oppgir ikke om dette gjelder Kong Haakon VIIs jubileumsmedalje 1905–1930 eller Kong Haakon VIIs jubileumsmedalje 1905-1955, eventuelt begge likestilt. Listen rangerer ikke H.M. Kongens erindringsmedalje, Maudheimmedaljen, Sydpolsmedaljen eller den i 1960 innstiftede Antarktismedaljen.
Sammenligning med senere rangeringssystem
Utmerkelsene på listen fra 1960 er slike som er innstiftet av kongen. Senere har en rekke nye offisielle utmerkelser blitt innstiftet og innarbeidet i listen. Dette gjelder også utmerkelser som ikke er innstiftet av kongen. I 2009 fastsatte Forsvarssjefen et omfattende rangeringssystem av godkjente utmerkelser, offentlige så vel som private, og norske så vel som utenlandske, til bruk på militær uniform. De fleste av utmerkelsene i rekkefølgen fra 1960 er fortsatt å finne i Forsvarets nåværende rangeringssystem, men noen utmerkelser er gått ut av listen, da det ikke lenger finnes levende innehavere av dem. Medaljen for borgerdåd i gull og sølv har i systemet fra 1960 hver sin plass i rangrekkefølgen, mens rangeringen av 2009 plasserer medaljen ett sted, til tross for at det ikke lenger finnes levende mottagere av medaljen, som regjeringen i 2004 også bestemte ikke lenger skulle tildeles.
Når det gjelder krigsdekorasjonene er det noen forskjeller mellom rekkefølgen av 1960 og senere rangering. I systemet av 1960 rangerer St. Olavsmedaljen med ekegren som nummer fire, etterfulgt av Haakon VIIs Frihetskors som nummer fem. I senere rangeringer, sist fastsatt ved kongelig resolusjon av 30. januar 2012 er forholdet omvendt: Haakon VIIs Frihetskors rangerer foran St. Olavsmedaljen med ekegren. Rangeringen for de to utmerkelsene ble snudd om i 1980-årene i forbindelse med gjenopptakelse av dekorering til krigsseilerne.
Christopher O’Connell
Christopher O'Connell (født 3. juni 1994 i Sydney) er en australsk tennisspiller.
Alaska Canyon
Alaska Canyon er en dyp canyon i nordveggen på Michigan Plateau i Antarktis. Den ble kartlagt av United States Geological Survey etter landmålinger og flyfoto tatt av U.S. Navy i 1960–63 og navnsatt av Advisory Committee on Antarctic Names etter University of Alaska, som sendte forskere til Antarktis.
Koch (Bodø)
Senteret har 43 ulike forretninger per 2013, blant annet flere klesbutikker, kafeer og salonger.
Christopher O’Connell
Hans beste resultat i Grand Slam-sammenheng er en 3. runde i Australian Open 2022.
Økonomuseum
Economuseum i Nord-Europa
Hordaland fylkeskommune, Kultur- og idrettsavdelinga, leder det nye EU-Interreg prosjektet Economusee in Northern Europe som er et samarbeidsprosjekt med Irland, Nord-Irland, Færøyene, Island og Canada. Prosjektet planlegger å utvikle 18 nye øknomuseer/visingssenter i Nord-Europa. I Norge planlegges det å etablere fem økonomuseum på Vestlandet, et i Aurland (Aurland skofabrikk) og fire i Hordaland.
Douglas Young
Douglas William Young (født 23. januar 1950 i Brisbane i Australia) et australsk katolsk ordensmedlem som er erkebiskop av Mount Hagen i Papua Ny-Guinea.
Prest
Douglas William Young trådte inn i misjonskongregasjonen Steylermisjonærene og ble presteviet det 13. august 1977.
Hjelpebiskop i Mount Hagen
Pave Johannes Paul II utnevnte ham den 14. april 2000 til titulærbiskop av Rusubbicari og til hjelpebiskop i Mount Hagen. Han ble bispeviet av erkebiskopen av Mount Hagen, Michael Meier, den 2. juli samme år; medkonsekratorer var Ambrose Kiapseni, biskop av Kavieng, og Hermann Raich, biskop av Wabag.
Lenton Point
Lenton Point er et nes helt sørvest på halvøya i Clowes Bay på sørsiden av Signy Island i Sør-Orknøyene. Det ble grovt kartlagt i 1933 av mannskap på Discovery Investigations, og kartlagt på nytt i 1947 av Falkland Islands Dependencies Survey (FIDS) og fikk navn i 1954 av United Kingdom Antarctic Place-Names Committee (UK-APC) etter Ralph A. Lenton fra FIDS, som var radiotelegrafist ved basen på Signy Island i 1948, og som tok del i landmålingene og det biologiske arbeidet her.
Douglas Young
Episkopalgenealogi
Hans episkopalgenealogi er:
NM i judo 1975
NM i judo 1975 ble arrangert i Fredrikstad 15.-16. mars.
Kongepokalen ble vunnet av Jan Jansen.
Anna R. Folkestad
Anna Rommetveit Folkestad (født 24. juni 1983) er en norsk barnebokforfatter og illustratør fra Stord i Hordaland. Hun debuterte i 2011 med bildeboken Henrik And.
Laotzeus
Laotzeus er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) billene lever av å spise blad på næringsplanten.
Utbredelse
Artene er utbredt i det sørlige Kina (Yunnan, Sichuan, Hunan, Guizhou).
Aune Forlag
Aune Forlag AS, tidligere kalt Knut Aune Kunstforlag A/S og ofte bare omtalt som Aune, er et norsk forlag som utgir postkort, kalendere, turistprodukter og annet. Virksomheten omfatter også grafiske produkter som bøker, firmagaver og profilering. Forlaget selger mange av varene gjennom bokhandelkjedene Tanum, Ark, Norli og Libris og i kiosker og turistutsalg.
Aune Forlag ble etablert i Trondheim i 1949 av Knut Aune. Aune var opprinnelig konditor, men ble fotograf og kortforlegger på grunn av melallergi.
Borgar Steinset
Borgar Johannesen Steinset (født 12. februar 1871 i Øvre Eiker, død 18. mars 1962 i Drammen ) var en skoleinspektør, lærer, kirkesanger, skolesjef og politiker fra Øvre Eiker, bosatt i Skoger. Borgar var sønn av lærer, Ole Jørgensen (født 1835 i Telemark, død 1905) og Anne Sofie Steinset (1834–1920), tilhørende Hoenslekten. Han var gift med Gunhild Steinset (født 25. april 1875 i Eggedal, død 19. april 1967 ) og sammen fikk de fem barn. Steinset ble i 1890 uteksaminert fra Asker Seminar 1890. Etter noen vikariater var ble han lærer i Sigdal fra 1892 til 1898 og deretter i Hof til 1907. Sistnevnte år ble han den første lærer ved den nye Danvik skole, deretter i 1909 ble han kirkesanger i Strømsgodsets kirke. I 1916 ble han Strømsgodset s første skoleinspektør. Steinset var Skogers ordfører i perioden 1926–28 og 1932–40. Han var formann i skolestyret 1911–16, deretter ble han skoleinspektør. Han var formann i byutvidelseskomitéen, vannverkskomitéen og byggekomitéene for Danviks og Rødskogens skoler. Siden 1926 var han formann i herredets vergeråd. Skolesjef i Skoger 1916–41.
Borgar Steinsets vei
Borgar Steinsets vei er en sidevei til Skogerveien, som løper parallelt med og under Austadveien. Den fikk i 1962 sitt navn etter ordfører i Skoger og den første skoleinspektør i Strømsgodset, Borgar Steinset. Navnekomitéen hadde opprinnelig foreslått Rognliveien, men dette ble forkastet.
Ibn Batouta internasjonale lufthavn
Ibn Batouta internasjonale lufthavn, også kjent som Tanger-Boukhalef lufthavn, er en lufthavn i Tanger i Marokko. Flyplassen er oppkalt etter den marokkanske oppdageren Ibn Battuta.
Laboissierella
Laboissierella er en slekt av biller som tilhører familiegruppen bladbiller (Chrysomelidae).
Utseende
Små, avlange, blanke, mørke jordlopper.
Levevis
Både larvene og de voksne (imago) billene lever av å spise blad på næringsplanten.
Utbredelse
Artene er utbredt i Vietnam og det sørlige Kina (Yunnan).
Pongo de Manseriche
Pongo de Manseriche er et elvegjel i det nordvestre Peru. Gjelet markerer grensa mellom elva Marañóns løp i Andesfjellene og Amazonasbekkenet.
Pongo de Manseriche er 4,8 km langt og ligger like nedstrøms fra munningen av elva Santiago, og mellom denne og den gamle misjonsstasjonen Borja.
Liste over tildelinger av Medaljen for edel dåd
Liste over tildelinger av Medaljen for edel dåd omfatter mottagere av Medaljen for edel dåd, en norsk utmerkelse for redningsdåd innstiftet i 1885. Listen dekker tildelinger siden 1905 og er ikke komplett.
Oversikten er i hovedsak basert på informasjon trykket i Statskalenderen, der det varierer hva slags opplysninger som er tatt med. Utenlandske mottagere er ikke alltid oppgitt og listen er supplert med opplysninger fra pressen. Nasjonalitet er i noen tilfeller oppgitt i henhold til skipets hjemmehavn.
Medaljen for edel dåd er en annen utmerkelse enn Forsvarets medalje for edel dåd (innstiftet 1982) og Medaljen for redningsdåd til sjøs (innstiftet 1978). Listen omfatter ikke tildelinger av disse andre medaljene.
Mottagere siden 1905
I 1905 ble medaljens inndeling omgjort fra tre til to trinn, gull og sølv.
Asiamesterskapet i roing
Asiamesterskapet i roing ble arrangert første gang i 1985 i Hongkong, og arrangeres hvert år.
Goškkes Johttejávri
Goškkes Johttejávri (nordsamisk) er en innsjø i Utsjok kommune i Finland. Den ligger like nord for Jottijärvi, og har utløp til denne via en én kilometer lang bekk. Innsjøen er en del av Neidenvassdraget.
Esztergomkatedralen
Esztergomkatedralen i Esztergom, er hovedkirken for Esztergom-Budapest erkebispedømme og tilegnet jomfru Maria og Sankt Adalbert. Kirken ble påbegynt i 1822. I 1856 ble deler av kirken innviet med verket Missa solennis zur Einweihung der Basilika in Gran (Graner Messe) av Franz Liszt. Gran er det tyske navnet på Esztergom.
Katedralen er 71,5 meter høy innvendig og har en diameter på 33,5 meter. Utvendig er kirken 100 meter høy, regnet fra krypten. Det gjør den til den høyeste bygning i Ungarn og den 18. høyeste kirke i verden. Esztergomkatedralen er Ungarns største og Europas tredje største kirke, med en grunnflate på 5 600 m². Den er utformet som en basilika, 118 meter lang og 49 meter bred. Kirken har en etterklang på 9 sekunder. Altertavlen er på 13,5 meter x 6,6 meter og verdens største maleri i ett stykke.
Grâce-Hollogne
Grâce-Hollogne er en kommune i provinsen Liège i Belgia. Kommunen består av fem delkommuner: Bierset, Grâce-Berleur, Hollogne-aux-Pierres, Horion-Hozémont og Velroux. Elva Meuse (Maas) renner gjennom Grâce-Hollogne og Belgias tredje største lufthavn Liège lufthavn (også Liège-Bierset) ligger her.
I 1950 nådde saken som blir kalt «Kongespørsmålet» sitt blodige høydepunkt da fire demonstranter ble skutt og drept av politiet i Grâce-Berleur mens de demonstrerte mot at Leopold III skulle vende tilbake til Belgia.
Alpha 66
Alpha 66 er en militant gruppe som ble etablert i 1961 av cubanere som bodde i eksil i Puerto Rico. Gruppen arbeider for å reversere endringene som er gjort på Cuba etter revolusjonen og opererer i hovedsak i USA. På 1960- og 1970-tallet trente gruppen i Everglades nasjonalpark med sikte på en væpnet invasjon av Cuba.
Gruppen ble knyttet til en rekke attentater mot borgere fra Cuba og en rekke europeiske land, uten at det er funnet beviser for dette.
Den ble ledet av Andres Nazario Sargen frem til hans død i 2004.
Frederick Cuny
Frederick C. Cuny (født 14. november 1944 i New Haven, Connecticut) var en amerikansk spesialist på katastrofehjelp som var aktiv ved mange humanitære prosjekter overalt i verden fra 1969 og til hans forsvinning i Tsjetsjenia i 1995.
I 1952 flyttet Cuny sammen med familien til Texas, da han var 8 år gammel. Han hadde en lidenskap for flyving og håpet lenge på å bli jagerflyger i det amerikanske militæret. Han studerte ingeniørfag ved Texas A & M University, og spesialiserte seg på problemer i utviklingsland, og han studerte urban planlegging ved Universitetet i Houston.
Fattigdom
Med fattigdom menes først og fremst en mangel på livsviktige ressurser, som for eksempel ernæring, husrom eller klær. Ofte brukes begrepet også som betegnelse på en mangel generelt.
Frederick Cuny
Han klarte ikke kravene som kreves til språk som skulle til for å avansere i militæret, og Cuny kunne derfor ikke bli tatt opp til Officers 'Candidate School, og dermed endte han sin drøm om livet som offiser i militæret. Cuny ble i stedet en dyktig sivilingeniør og han arbeidet på store byggeprosjekter som f.eks. en radar-installasjon ved Dallas-Fort Worth International Airport. Etter hvert ble han misfornøyd med dette arbeidet og han bestemte seg for å brukte sin opplæring innen ingeniørfag med å gjøre humanitært arbeid.
Fattigdom
Fattigdom kan defineres som: Vi kan også se fattigdom i flere sammenhenger. Vi har den økonomiske fattigdommen; med det menes det å lide materiell nød, altså med mangel på penger, materielle goder og ressurser. Vi har også den sosiale fattigdom; det vil si å være sosialt ekskludert, men samtidig avhengig av samfunnet for å føre et liv slik samfunnet forventer. Samfunnet kan for eksempel forvente at vi skal delta i samfunnslivet og etablere familie.
Frederick Cuny
Cuny ble ansatt av organisasjoner som FN og private humanitære stiftelser. Et av Cunys overordnede mål var å innføre en radikal omstrukturering av den metoden som systemet angående katastrofehjelp ble drevet på over hele verden. I 1971 grunnla han non-profit organisasjonene Intertect Relief og Reconstruction Corp i Dallas, Texas. Disse organisasjonene tilbød teknisk assistanse og opplæring til frivllige misjoner.
Fattigdom
Hvordan måle fattigdom
Når man måler fattigdom har man en fattigdomsgrense. Er man under fattigdomsgrensa er man fattig.
Frederick Cuny
Cuny arbeidet i flere u-land, blant disse var Biafra, Guatemala, Etiopia, Irak, Somalia og Bosnia. Cuny ble utnevnt til en MacArthur Fellow i 1995, men han forsvant før han offisielt kunne motta sin pris. I april 1995, forsvant Cuny sammen med en lege og tolk fra det Røde Kors sin russiske avdeling i Tsjetsjenia. Forsvinningen skjedde mens han forsøkte å forhandle frem en våpenhvile mellom tsjetsjenske separatister og lokale russiske myndigheter i dette området. Tsjetsjenske opprørsgrupper har fått skylden for forsvinningen, men levningene deres er aldri blitt funnet.
Fattigdom
Hvordan måle fattigdom
Man har to mål for fattigdom
Absolutt fattigdom
Ved absolutt fattigdom, er fattigdomsgrensa hva som trengs for å tilfredsstille basiskrav. Verdensbanken opererer med en fattigdomsgrense på 1,9 dollar/dag (PPP-justert). Absolutt fattigdom innebærer manglende tilfredsstillelse av grunnleggende basisbehov som mat, klær, husly og tilgang på grunnutdanning og primær helsetjeneste. Dette er mennesker som lever et liv preget av nød og mangel på valgmuligheter.
I 2015 var andelen mennesker i verden som lever i ekstrem fattigdom 10 %, tilsvarende 750 millioner mennesker, en nedgang på over én milliard mennesker siden 1990.
Fylkesvei 7474
Fylkesvei 7474 går mellom Stemland og Meberget i Fauske kommune.
Fattigdom
Relativ fattigdom
Ved relativ fattigdom, er fattigdomsgrensa det som trengs for å leve et anstendig liv sammenlignet med andre mennesker i samme samfunn, for eksempel relativt til de andre innbyggerne i et land.
Relativ fattigdom er fattigdom sett i forhold til en gruppe. Det er altså ikke bare snakk om overlevelse og tilfredsstillese av grunnleggende behov, men at levestandarden blir sett i forhold til det samfunnet man lever i. Fattigdomsgrensa i Norge er for en husholdning 196 000 kroner i året (år 2008) etter OECD-normen (50% av medianinntekten). Det er denne normen som brukes i Norge, og gir 200 000 fattige. Etter EU-normen er fattigdomsgrensa for en husholdning i Norge 235 200 kroner i året (år 2008) (60% av medianinntekten), og gir 600 000 fattige.
Medianinntekten er inntekten til den husholdningen som befinner seg midt i fordelingen, etter at en har sortert inntekten etter størrelse. Problemet med denne fattigdomsdefinisjonen er at den ser på inntekt, og ikke på de faktiske utgiftene folk har.
Statens Institutt for Forbruksforskning – SIFO – anslår at en voksen person bør klare seg på drøyt 6 500 kroner i måneden (år 2006) for å leve på et rimelig forbruksnivå. Med et rimelig forbruksnivå menes et forbruk som kan godtas av folk flest. Boutgifter er ikke medregnet.
Velferdsalliansen arbeider for økonomisk, sosialt og rettslig vanskeligstilte i Norge.
Hvordan måle antall fattige
En svakhet ved dette målet er at det ikke sier noe om hvor langt under målestokken den enkelte fattige befinner seg. Derfor kan det være bedre å bruke andre metoder å regne ut på:
Fattigdomsgap (Poverty Gap) = Hvor mye det vil koste å få alle fattige over fattigdomsgrensa. Avstanden mellom fattigdomsgrensa og inntekten til de fattige totalt sett.
Gjennomsnittlig fattigdomsgap (APG) = Fattigdomsgap/Antall fattige. Gir avstanden mellom fattigdomsgrensa og inntekten til de fattige, gjennomsnittlig for hver fattig.
Normalisert fattigdomsgap = APG/Fattigdomsgrense. Hvor mye man er under fattigdomsgrensa i forhold til fattigdomsgrennsa. Gir et tall mellom 0 og 1, der lavest mulig tall betyr minst fattigdom.
Orkelsjøen
Orkelsjøen er en innsjø øst i Oppdal kommune i Trøndelag. Sjøen er utspring for Orklavassdraget. Fra utløpet renner elva først litt sørover, dreier sørøst og østover gjennom Knutshø landskapsvernområde, mot Kvikneskogen i Tynset kommune, hvor den svinger nordover og tilbake til Trøndelag, gjennom Rennebu, Meldal og Orkdal.
Sjøen ligger nær vannskillet mot Unna i Glommavassdraget, som er ved Glupen 760 meter vest for sørenden av vannet.
Vest for nordenden av vannet ligger den ubetjente Orkelsjøhytta.
Det er en del hytter rundt sjøen, og bilveiforbindelse via Olmdalen fra E6 ved Tågvollan. Det er godt ørretfiske i sjøen, og flere hytteeiere har båt på vannet.
Asiamesterskapet i svømming
Asiamesterskapet i svømming ble arrangert første gang i 1980 i Dhaka, og arrangeres hvert fjerde år.
NM i judo 1976
Kongepokalen ble vunnet av Petter Lind.
Ås Idrettslag
Ås Idrettslag (stiftet 10. juli 1922) er et allianseidrettslag fra Ås i Akershus, tilsluttet Norges Idrettsforbund.
Haemaltica
Haemaltica er en slekt av biller som tilhører familiegruppen bladbiller (Chrysomelidae).
Ås Idrettslag
Idrettslaget har ni grupper: Basketball, friidrett, friskis og svettis, håndball, idrettsskole, orientering, ski, svømming og trim. I tillegg kommer  Ås IL Fotball, som er et selvstendig idrettslag under Ås IL allianseidrettslag.
Haemaltica
Levevis
Både larvene og de voksne (imago) billene lever av å spise blad på næringsplanten.
Ås Idrettslag
Ås IL Fotball
I 2005 ble fotballgruppa egen klubb, Ås IL Fotball, organisert av allianseidrettslaget Ås IL. Klubben er med i SAMK-prosjektet, et prosjekt som involverer klubbene Ås, Nordby, Ski, Oppegård, Langhus, og Vestby. Prosjektet gjør at de beste spillerne fra disse samarbeidsklubbene går til Follo Fotball, for målet er å skape et topplag i regionen. Klubben spiller sine hjemmekamper på Ås stadion.
Haemaltica
Utbredelse
Artene er utbredt i Vietnam og det sørlige Kina (Yunnan).
Ås Idrettslag
Ås IL Fotball
A-laget i fotball spiller i 2014 i 4. divisjon.
Skøyter
Tidligere skøyteløpere som har representert klubben er: